Fir Park

Fir Park er et fotballstadion i den skotske byen Motherwell i North Lanarkshire og er hjemmebanen til Motherwell FC som spiller i Scottish Premier League. 

Per juli 2025 har anlegget et noe ubalansert utseende, med fire tribuneseksjoner i forskjellige størrelser og design. Seksjonen på den ene langsiden er heller ikke like lang som selve banen og går fra den ene dødlinjen til sekstenmeteren på den andre siden.

 Tribuner 
Navn er oppdatert juli 2025

 Phil O'Donnell Stand 
Langside som ble påbegynt i 1962. Selve stålkonstruksjonen ble bygget over den gamle tribunen for å rive den så sent som mulig under oppussingen. Tribunen stopper 20 meter fra dødlinjen på den ene enden av banen; en nabo til stadionet klaget på at en fullengde tribune ville hindre sol til hagen og dermed redusere verdien på eiendommen. Naboen fikk medhold av lokale myndigheter. Da denne naboen skulle selge eiendommen, hadde ikke Motherwell råd til å utvide tribunen, så det står kun stålkonstruksjoner ferdige for resten av tribunen. Klubben kjøpte eiendommen og bruker huset som kontorer. Tribunen ble kalt opp etter tidligere Motherwell-spiller og kaptein Phil O’Donnell som fikk hjertestans 35 år gammel under en kamp 29. desember 2007 og døde senere på sykehuset.

 John Hunter Stand
Dette er en lav seksjon på den andre langsiden. Den var tidligere kjent som The shed terracing og var en ståtribune inntil 1990 da den ble gjort om til sittetribune som følge av Taylor-rapporten. I 2016 ble den døpt om til John Hunter Stand etter John Hunter som var manager i klubben mellom 1911 og 1946 og den eneste som har ført klubben til seriegull i 1932.

 Tommy McLean Stand 
Dette er den største av tribunene, er på en kortside og har en kapasitet på . Normalt er det bortesupporterne som sitter her. Det er også noen losjer midt på tribunen. Under seksjonen er det treningssenter og område hvor spillerne kan varme opp.
I november 2021 ble seksjonen kalt opp etter tidligere manager Tommy McLean som ledet klubben til gull i den skotske cupen i 1991 (klubbens andre cupmesterskap noensinne). McLean var manager i klubben i 10 år mellom 1984–1994 og i slutten av perioden solgte de flere spillere dyrt til andre klubber; blant annet Phil O’Donnell til . Dette bidro sterkt til at tribunen kunne bli bygget.

 Davie Cooper Stand 
Dette er den andre kortsiden og den nyeste seksjonen som ble åpnet mai 1995. Den er kalt opp etter tidligere spiller Davie Cooper som døde 39 år gammel av hjernehinneblødning mens han spilte inn en treningsvideo for ungdom i mars 1995. Seksjonen inneholder også klubbens supporterbutikk.

 Framtiden 
I løpet av vinteren 2008 hadde klubben store problemer med manglende drenering av banen og avlyste kamper. I 2008 annonserte Motherwell under årsmøtet at de skulle undersøke muligheten for å oppgradere stadionet eller flytte til et nytt stadion. I 2010 ble banen oppgradert etter klubben fikk bøter på  pund for sesongen 2009/10 på grunn av tilstanden på banen. Klubben har flere ganger senere vurdert å flytte til ny stadion da det har kostet klubben mye å vedlikeholde Fir Park. Per juli 2025 er det ingen konkrete planer om å bygge nytt stadion.

 Referanser 

 Eksterne lenker 

 Om stadionet på hjemmesiden til Motherwell FC (en)
 Om stadionet hos Football Ground Guide (en)

Kategori:Motherwell FC
Kategori:Fotballstadioner i Skottland
Kategori:North Lanarkshire